Ritratt: Miguela Xuereb .td_uid_2_614187b07dd58_rand.td-a-rec-img{text-align:left}.td_uid_2_614187b07dd58_rand.td-a-rec-img img{margin:0 auto 0 0} Għandha ssir distribuzzjoni ġusta ta' għalliema li jimxu minn skola għal skola, u l-lezzjonijiet ta' sostituzzjoni għandhom ikunu ugwali u mqassma b'mod ġust fost l-għalliema disponibbli kollha. Din kienet waħda mill-affarijiet li l-Unjin tal-Edukaturi Professjonali, il-UPE għamlet ċara waqt laqgħa ma' uffiċjali tal-Ministeru tal-Edukazzjoni biex tiddiskuti s-sitwazzjoni affaċjata mill-għalliema li jimxu minn skola għal skola. Il-UPE qalet fi stqarrija li l-Unjin tal-Għalliema, l-MUT laħqet 'ftehim' mall-uffiċjali tal-Ministeru mingħajr l-approvazzjoni tal-membri tagħha. B'hekk, l-Unjin għamlitha ċara mall-Ministeru tal-Edukazzjoni li s-sinjorità għandha tkun irrispettata l-ħin kollu, li tingħata gwida lil dawn l-għalliema matul is-sena kollha, li jingħataw risorżi u skemi mill-iskejjel biex tonqos il-pressjoni fuq dawn l-għalliema u li ma jgħallmux tfal fil-Grade 6 minħabba l-eżamijiet tal-benchmark. F'Awissu, l-Unjin kienet wissiet li jekk l-għalliema li jimxu minn skola għal skola se jkunu trattati bl-istess mod li kienu trattati s-sena skolastika ta' qabel, ma kinietx se toqgħod lura milli toħroġ direttivi biex tipproteġi l-interessi tal-membri tagħha. "Se nsejħu direttivi jekk is-sitwazzjoni tal-għalliema ma titjiebx" – UPE Waqt il-laqgħa l-UPE talbet ukoll in-numru ta' għalliema li se jkun hemm bżonn biex tintela l-gap, iżda s-Segretarju Permanenti, Frank Fabri ma rrispondiex u lanqas ta numru bejn wieħed u ieħor. Il-Ministeru qal lill-Unjin li s-servizzi tal-għalliema li jimxu minn skola għal skola mhux se jieqfu kompletament, iżda se jkunu limitati, kompliet l-istqarrija. Il-UPE ikkritikat lill-Ministeru u lill-Unjin tal-Għalliema, u qalet li dan ifisser li l-lezzjonijiet u r-riżorsi ppreparati minn dawn l-għalliema mhux se jingħataw lill-istudenti tagħhom. "Sfortunatament il-vittmi se jkunu l-istudenti. Għat-tieni sena konsekuttiva, l-istudenti mhux se jingħataw l-opportunità li jkollhom l-edukazzjoni sħiħa li huma intitolati għaliha fil-forma ta' lezzjonijiet specjalizzati u servizzi offruti mill-għalliema li jimxu minn skola għal skola. L-Unjin ikkritikat lill-MUT li ma pproteġietx l-interessi tal-għalliema, hekk kif għalliema li jimxu minn skola għal skola ma jistgħux jgħallmu s-suġġetti speċjalizzati tagħhom. Fl-aħħar nett, il-UPE qalet ukoll li diversi sorsi infurmati qalu li hemm numru ta' għalliema li rreżenjaw u li dan hu kollu tort tal-Ministeru minħabba l-inkompetenzà u n-nuqqas ta' viżjoni. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_614187b07e45b_rand.td-a-rec-img{text-align:left}.td_uid_3_614187b07e45b_rand.td-a-rec-img img{margin:0 auto 0 0}